# **DECIZIA ETAPEI DE ÎNCADRARE**

## NR. PROIECT din 31.10.2018.

Ca urmare a solicitării de emitere a acordului de mediu adresate de **MUNICIPIUL MIERCUREA CIUC**, cu sediul în mun. Miercurea Ciuc, str. Piața Cetății, nr. 1, jud. Harghita, înregistrată la APM Harghita cu nr. 10408/29.12.2016, în baza:

**- Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

- Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 30.10.2018, că proiectul **, “ Reabilitare strada Jigodin et. II ”** propus a fi amplasat în intravilanul mun. Miercurea Ciuc, str. Jigodin, domeniu public, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.e, coroborat cu pct. 13, lit. a;**

**Descrierea proiectului:**

Prin acest proiect se propune aducerea stării drumului public de interes local Jigodin, strada cat.III-a, pe o lungime de L= 1305 m într-o stare tehnică corespunzătoare desfăşurării traficului în condiţii de siguranţă, la parametrii tehnici şi de calitate impuse prin reglementările din domeniu în vigoare.

1. **Caracteristicile proiectului:**

Suprafaţa ocupată definitiv de lucrare este de S= 10435,00 mp şi este proprietatea Municipiului Miercurea Ciuc ca domeniu public

Intervenţia propusă va fi realizată pe amplasamentul actual al străzii, fără ocuparea unor terenuri suplimentare și constă din realizarea unei structuri rutiere suplă ( nerigidă cu îmbrăcăminte din mixturi asfaltice) pentru viteza de proiectare v= 40 km/h, clasa de trafic pentru străzi – uşor T4, cu lățimea părții carosabile de 4,00 m. Prin urmare drumul de interes local reabilitat nu va fi supus acţiunii unui trafic greu şi foarte greu în următorii 10 ani.

Strada reabilitată în plan urmărește traseul existent cu îmbunătăţiri maxime posibile. Racordările prevăzute în plan sunt circulare.

In profil longitudinal linia proiectată (linia roşie) este stabilită în aşa fel ca volumul lucrărilor de terasamente să fie minimul necesar iar accesele la imobile să nu fie ingreunată. Altimetric lucrarea se desfăşoară între cotele 664.45 și 668.98

|  |  |  |
| --- | --- | --- |
| În profil transversal partea | | carosabilă va avea lăţime corespunzător categoriei |
|  |  |  |
| străzii şi va avea forma | | de acoperiş cu două versante plane înclinate cu 2,5% |

spre exteriorul străzii conform profilului transversal Tip anexat. Partea carosabilă pe partea dreapta se incadrează cu borduri denivelate cu înălţime liberă de 12 cm, iar pe partea stânga se va executa o banda de incadrare de 0,25 m și un acostament de 0,25 m

Scurgerea apelor meteorice se va asigura prin pante longitudinale şi transversale,

colectarea se va asigura prin şanţuri cu secțiune neprotejate cu Ltotal = 1 292 ml ( 883+409 ml ) și rigole acoperite cu Ltotal =20 ml , iar evacuarea prin cele 4 buc.podeţe proiectate.

Sistem rutier proiectat:

Strada va avea următorul sistem rutier:

-Macadam de 10 cm grosime

* Strat de legătură (binder) BAD 20 de 6 cm grosime
  + Strat de uzura BA16 de 4 cm grosime

Trotuarul va avea următorul sistem rutier:

* + Fundaţie din balast de 20 cm grosime
* Dale ornamentale de 6 cm grosime pe un substrat de nisip de 5 cm grosime

Apele pluviale colectate prin şanţuri cu secțiune neprotejate şi rigole, cu lungimea

totală L= 1 312 m, de pe partea carosabilă Scarosabil=5276 mp prevăzută cu pante longitudinale şi transversale corespunzătoare , de pe acostamentul având pantă de

2,5% ale drumului de interes local reabilitat și de pe trotuar, sunt evacuate prin cele 4 buc podeţe tubular din țevi corugate, amplasate conform planurilor de situaţie anexate, în pârâul codificat Fitod și în cursuri de apă necodificate aflate în zonă, afluenţi ai râului Olt.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

*-****emisii în aer****: - în faza de construire-principale operaţii executate generatoare de praf la amenajarea terasamentului sunt: : excavare - încărcare materiale în auto - descărcarea materialelor – împrăştiere – compactare - scarificare, iar la realizarea stratului de balast: descărcare - împrăştiere - compactare. În cursul operațiilor: transportul masei bituminoase la faţa locului , depunerea stratului, compactarea stratului depus- se emit în atmosferă compuşi organici volatili (COV ).*

*-în timpul exploatării drumului- Traficul rutier va avea un impact moderat asupra calităţii atmosferei din zona traversată şi din zonele adiacente acesteia.*

***- emisii în apă:****-în faza de construire* -lucrările de terasamente determină antrenarea unor particule fine de pământ care pot ajunge în apele de suprafaţă. Se pot produce pierderi accidentale de materiale, combustibili, uleiuri din maşinile şi utilajele de construire. Manevrarea defectuoasă a autovehiculelor care transportă diverse tipuri de materiale sau a utilajelor în apropierea cursurilor de apă pot conduce la producerea unor deversări accidentale în acestea.

Se vor adopta următoarele măsuri pentru evitarea poluării apelor:

-Evitarea riscului antrenării materialelor de construcţii atunci când lucrările se desfăşoară în apropierea cursurilor de apă

-Asigurarea scurgerii apelor din zona sectorului de drum în caz de întrerupere a execuţiei lucrărilor din diverse motive;

*-*Organizarea de şantier să nu fie amplasată în apropierea apelor de suprafaţă

-Autovehiculele, echipamentele, utilajele să nu stationeze în apropierea cursurilor de apă și să fie în stare tehnică perfectă.

-Lucrările hidrotehnice peste pâraie să nu fie executate în perioade cu ape mari. În zona în care se vor executa lucrări, albia pârâului să fie permanent degajată de orice obstacol care ar putea împiedica curgerea apei. După finalizarea lucrărilor să fie îndepărtate construcţiile provizorii.

-La reconstruirea podurilor să se evite modificarea dinamicii scurgerii apelor prin reducerea secţiunilor albiilor.

*-în timpul exploatării drumului-*Apele meteorice impurificate colectate de-a lungul drumului constituie principala sursă de poluare. La acestea se mai pot adăuga substanţe folosite în timpul iernii pentru eliminarea poleiului şi toată gama de produse lichide sau solide care se deversează pe şosea cu ocazia unor avarii sau accidente

***-emisii în sol****:- în faza de construire sursă de poluare a solului pot rezulta**din circulația utilajelor grele și a mijloacelor de transport, organizările de șantier, defecțiuni tehnice ale utilajelor, scurgeri de combustibil.*

*-în timpul exploatării drumului Traficul rutier generează NOx, SO2,CO, metale grele care prin intermediul atmosferei se pot depune pe suprafaţa solului conducând la contaminarea acestuia .Sărurile folosite pentru dezgheț iarna în cantităţi mari pot afecta solul.*

***-zgomot****:-**în faza de construire/exploatarea drumului****-*** sursa principală de zgomot şi vibraţii este reprezentată de circulaţia mijloacelor de transport.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în intravilanul mun. Miercurea Ciuc în proprietate publică *conform Certificatului de urbanism nr. 648/06.10.2017 emis de Primăria Miercurea Ciuc.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *proiectul parțial este inclus în sit Natura 2000 ROSCI 0323 „Munții Ciucului” (cca. 470 m).*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului mun. Miercurea Ciuc.*

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

* 1. **O parte din amplasamentul proiectului (aprox. 470 m) se află în situl Natura 2000 : *ROSCI 0323 “Munții Ciucului”*  *–***  sit de importanţă comunitară, declarată prin Ordinul MMDD nr. 1964/2007, modificată prin Ordinul M.M.P. nr. 2387/2011,
  2. Amplasamentul proiectului se află în intravilanul mun. Miercurea-Ciuc, într-o zonă cu terenuri agricole (terenuri arabile și pajiști)
  3. În vecinătatea amplasamentului pot să apară unele specii de interes comunitar enumerate în Formularul Standard al sitului Natura 2000 ROSCI 0323 “Munții Ciucului”
  4. Proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
  5. Suprafaţa afectată de proiect va fi ocupată numai temporar, impactul pe termen scurt se va manifesta numai în timpul lucrărilor de construcție, lucrările se vor executa pe o suprafață redusă
  6. Lucrările se vor executa dealungul drumului de interes local existent, fără modificarea traseului existent, fără afectarea terenurilor agricole învecinate
  7. Reabilitarea drumului va fi realizată pentru trafic ușor (viteza de proiectare v=40 km/h), evitând deplasarea autovehiculelor grele pe aceasta, reducând probabilitatea accidentelor rutiere și a mortalității directe a animalelor protejate
  8. Colectarea și evacuarea apelor pluviale va fi realizată prin șanțuri cu secțiuni neprotejate, nebetonate, asigurând o viteză de scurgere redusă, care poate să constituie în continuare cale de migrare pentru speciile de reptile și amfibieni din zonă.
  9. Podețele prevăzute de proiect pot fi utilizate de reptile și mamifere mici drept coridor de trecere
  10. Prin realizarea sistemului rutier suplu pentru partea carosabilă cantitatea de pulberi depuse pe plante va fi redusă față de situația existentă
  11. Se va menține categoria de folosință a terenului de drum fără ocuparea de noi suprafețe
  12. S-a obținut acordul verbal în cadrul ședinței CAT al custodelui ariei naturale protejate – *Asociația Microregională Pogány Havas*
  13. Proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere a efectelor negative prezentate.

**Măsurile de reducere prezentate:**

* Lucrările de construire se vor desfășura în afara perioadelor de reproducere a animalelor protejate identificate în apropierea amplasamentului
* Se va evita stocarea intermediară a materialului excavat rezultat în exces pe ampriza drumului

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Respectarea condițiilor impuse de Avizul de gospodărire a apelor nr. 04 din 01.10.2018 emis de ANAR ABA Olt, SGA Harghita.

h. Este interzisă orice lucrare de reabilitare pe drumul Jigodin în perioada de reproducere ale speciilor de păsări ocrotite, respectiv în perioada 1 aprilie - 1 august.

1. Este interzisă utilizarea substanţelor de deszăpezire

j. La începerea lucrărilor propuse, respectiv la recepţia lucrărilor terminate va fi anunţat custodele ariei naturale protejate *ROSCI 0323 - “ Munții Ciucului”*, *Asociația Microregională Pogány Havas*

Proiectul propus nu necesită parcurgerea celorlalte etape ale procedurii de evaluare adecvată.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**Şef serviciu A.A.A. ŞEF SERVICIU CFM**

**Ing. LÁSZLÓ Anna ing. SZABÓ Szilárd**

**Întocmit, Întocmit**

**Ing. BARABÁS Zoltán ing. TŐKE Laura**